**Մարզպետի տեղակալ Լևոն Սարգսյանը մասնակցեց Իջևանի ՍՕՍ-Մանկական գյուղում տեղի ուեցած միջոցառմանը**

Նոյեմբերի 19-ինն ամբողջ աշխարհում նշվում է որպես երեխաների հանդեպ բռնության կանխարգելման օր: Այդ օրվան ընդառաջ, նախօրեին Իջևանի ՍՕՍ-Մանկական գյուղում տեղի ունեցավ միջոցառում, որը բավականին ներկայացուցչական էր և մանկական գյուղն իր հարկի տակ սիրով հյուրընկալել էր Տավուշի մարզպետ Հովիկ Աբովյանին, մարզպետի տեղակալ Լևոն Սարգսյանին, ՀՀ աշխատանքի և սոցիալական հարցերի նախարարի խորհրդական Դավիթ Հակոբյանին, Հայաստանի Հանրապետությունում ԱՄՆ և Լիտվայի դեսպաններ Ջոն Հեֆերնին ու Էրիկաս Պետրիկասին, մարզպետարանի, քաղաքապետարանի և հասարակական տարբեր կազմակերպությունների ներկայացուցիչների: Միջոցառումը բազմաբովանդակ էր և բաղկացած էր մի քանի փուլից: Ելույթ ունենալով, մարզպետի տեղակալ Լևոն Սարգսյանը նշեց նման միջոցառումների անհրաժեշտությունը, ընդգծեց, որ դրանք նույնպես միջոց են, որպեսզի երեխաների իրավունքների, շահերի պաշտպանության գործը լինի թե հասարակության տարբեր անդամների, թե պատասխանատուների ուշադրության կենտրոնում: